Lüneburg

A Ciudat Hanseatica de Lüneburg (en alemán Hansestadt Lüneburg, pronunciato [ˈhan.zə.ʃtat ˈlyː.nə.bʊɐk], en baixo alemán Lümborg, en polabo Glain) ye una ciudat situata en o estato d'a Baixa Saxonia. Se troba a bels 45 km a o sud-este d'atra ciudat hanseatica, Hamburg. Fa parti de l'Aria Metropolitana d'Hamburgo. Ye a capital d'o districto de Lüneburg y tien una población de bels 72.000 habitants. L'aria urbana de Lüneburg, que incluye poblacions d'a redolada como Adendorf, Bardowick, Bleckede, Amelinghausen y Reppenstedt, tien una población de bels 103.000 habitants. Lüneburg fa servir o títol de "Hansestadt" (Ciudat Hanseatica) en o suyo nombre dende 2007, como reconoiximiento a la suya participación en a Liga Hanseatica. Tamién se conoixe a Lüneburg como a "Ciudat d'a Sal", en remeranza d'os tiempos en que yera un important centro en a industria d'a producción de sal. En aviento de 2007, a ciudat yera a 120ena mas gran d'a Republica Federal Alemana. Se veiga tamién Ducau de Brunswick-Lüneburg. Prencipau de Lüneburg. Vinclos externos (de) Pachina oficial